


SOCIOLOGIJA UČNI LIST 6, 
MODUL: DRUŽBENI STATUSI
Preberi gradivo in odgovori na vprašanja. 
Družbeni status: položaj, ki ga posamezniki zasedajo v družbeni strukturi, v odnosu do drugih ljudi. So različno razvrščeni in vrednoteni družbeni položaji, s katerimi se povezujejo dobrine, kot so ugled, družbena moč, oblast, denar itd. Statusi so družbeno in kulturno opredeljeni.

Pripisani statusi: so razmeroma stalni in posameznik. V večji meri so bili značilni za predmoderne, tradicionalne družbe. Določajo jih dejavniki: spol, etnična pripadnost, slojevsko poreklo, verska pripadnost … Določeni so z rojstvom in dedovanjem.
V modernih družbah vplivajo na pripisani status naslednji dejavniki:
· spol (glede na kulturo)
· etnična in rasna pripadnost (etnična stratifikacija)
· verska pripadnost (pride do izraza, kjer se religija povezuje z družbeno slojevitostjo, pogosto se prekriva z etničnimi ločnicami)
· družinsko poreklo (je v modernih družbah pomembna determinanta)
· [bookmark: _GoBack]na pripisani status danes vpliva tudi lepota, privlačnost, komunikacija…
Pridobljeni statusi: statusi, na katere človek lahko vpliva in jih spreminja. Oblikujejo se pod vplivom osebne izbire in prizadevanj ter načrtnega delovanja. Najpomembnejša dejavnika sta izobrazba in poklic.
Ključni status: med seboj se prepletajo pridobljeni in pripisani statusi ter tvorijo življenjski status osebe. Ključni status je glavni status osebe, tisti, ki prevladuje nad drugimi in bistveno zaznamuje njeno življenje.
Statusni simboli: so zunanja znamenja, prek katerih lahko sklepamo o družbenem statusu posameznika. To so ponavadi materialne dobrine in življenjski slogi. (nekoč je bil to Fičo, danes prestižne znamke avtomobilov, jaht, telefonov, oblačil, hiš…)
Statusno neskladje je neskladje med statusnimi simboli in človekom. Veliko denarja, slaba izobrazba, nerazgledanost… Kdo je po pomembnejši za družbo? Mati Tereza, Albanka, ki je večino življenja posvečala pomoči sirotam brez staršev ali Ivanka Trump? Angela Merkel ali Ivanka Trump?

